கேள்வி: அர்ஃபானா மல்லா பற்றி நீங்கள் என்ன அறிந்துள்ளீர்கள்?
பதில்: அர்ஃபானா மல்லா ( ) ஒரு பாக்கித்தானிய மனித உரிமை ஆர்வலர், ''உமன் ஆக்சன் ஃபோரம் (''பெண்கள் அதிரடி கருத்துக்களத்தின்) தலைவர் மற்றும் பாக்கித்தானின் சிந்து பல்கலைக்கழகத்தின் வேதியியல் இணை பேராசிரியர் ஆவார்.
கேள்வி: அர்ஃபானா மல்லா - கல்வி பற்றி விளக்கவும்.
பதில்: மல்லாவின் முழு பெயர் அர்பானா பேகம். இஸ்லாமாபாத் குயிட்-இ-அஸாம் பல்கலைக்கழகத்தில் இருந்து வேதியியலில் முதுகலைப் பட்டம் பெற்றார், 2002 இல் வேதியியலில் எம்.ஃபில் மற்றும் 2012 இல் சிந்து ஜாம்ஷோரோ பல்கலைக்கழகத்தில் வேதியியலில் முனைவர் பட்டம் பெற்றார்.
கேள்வி: அர்ஃபானா மல்லா - தொழில் பற்றி விளக்கவும்.
பதில்: பாக்கித்தான் சிந்து, ஜாம்ஷோரோ, சிந்து பல்கலைக்கழகத்தில் ''டாக்டர் எம்.ஏ. காஜி இன்ஸ்டிடியூட் ஆப் கெமிஸ்ட்ரியில்'' பேராசிரியராகப் பணியாற்றுகிறார். சிந்து பல்கலைக்கழக ஆசிரியர் சங்கத்தின் (SUTA) தலைவராக நான்கு முறை பணியாற்றினார். சிந்தி மொழி, நாளிதழ்களில் கட்டுரைகளாஇ எழுதுகிறார், இவர் இரண்டு தசாப்தங்களாக பல்வேறு தொலைக்காட்சி நிகழ்ச்சிகளில் விவாத நிகழ்ச்சிகளை தொகுத்து வழங்கி வருகிறார்.
கேள்வி: அர்ஃபானா மல்லா - சமூக செயற்பாடு பற்றி நீங்கள் என்ன அறிந்துள்ளீர்கள்?
பதில்: மல்லா, ஒரு பெண்கள் உரிமை ஆர்வலர் ஆவார், இவர், அமர் சிந்துவுடன் இணைந்து 2008 ஐதராபாத் (பாகிஸ்தான்) மகளிர் செயல் மன்றம் (WAF) என்பதனைத் தொடங்கினார் 2012 ஆம் ஆண்டில், மல்லா அமர் சிந்துவுடன் பயணம் செய்தபோது துப்பாக்கிதாரிகளால் தாக்கப்பட்டார். வளாகத்தில் நடந்த ஐந்து பேர் கொலைகளில் ஈடுபட்ட துணைவேந்தருக்கு எதிராக போராட்டம் நடத்தியதற்காக இவர்கள் தாக்கப்பட்டனர். டிசம்பர் 10, 2014 அன்று, மலாலா யூசப்சையி சமாதானத்திற்கான நோபல் பரிசை இந்திய கைலாசு சத்தியார்த்தி பகிர்ந்து கொண்டபோது, மல்லா டிசம்பர் 10 -ஆம் தேதியை 'மலாலா தினமாக' அறிவித்து, அந்த சிறுமியால் இந்த பரிசைப் பெறுவதற்காக நாடு முழுவதும் கொண்டாட்டத்தை ஏற்பாடு செய்யுமாறு வலியுறுத்தினார். 2015 ஆம் ஆண்டில், மல்லா ஹைதராபாத்தில் மகளிர் செயல் மன்றத்தின் மேடையில் இருந்து ஸ்டாப் கில்லிங் உமன் (''பெண்களைக் கொல்வதை நிறுத்து)' பிரச்சாரத்தை ஏற்பாடு செய்தார். அந்தப் பிரச்சாரத்தில் 'மகளிர் செயல் மறத்தின் முதல் தகவல் அறிக்கை எனும் பெயரில் அறிக்கை ஒன்றை வெளியிட்டது.இது 2014 மற்றும் 2015 ஆம் ஆண்டுகளில் சிந்துவில் பெண்களுக்கு எதிரான குற்றங்களைக் குறிப்பிட்டுள்ளது. கடத்தல், கும்பல் கற்பழிப்பு, பாக்கித்தானில் ஆணவக் கொலைகள், குடும்ப வன்முறை, பாலியல் வன்கொடுமை மற்றும் தற்கொலை போன்ற பல்வேறு வழக்குகளில் நூற்றுக்கணக்கான பெண்கள் கொல்லப்பட்டதாக அந்த அறிக்கை கூறுகிறது. 2010 பாக்கித்தான் வெள்ளத்தில் இடம்பெயர்ந்த பெண்களைப் பற்றி இவர் தொடர்ச்சியான சிறுகதைகளை எழுதினார், இந்த கதைகள் சிந்தி நாளிதழான ''காவிசில்'' வெளியிடப்பட்டன. இலவச சிந்தனை மற்றும் பன்முகத்தன்மையை ஊக்குவிக்கும் இடமான சிந்து மியூசியம் ஹைதராபாத்தில் 2015 ஆம் ஆண்டில் திறக்கப்பட்ட திட்ட மேலாண்மை குழுவின் ஒரு பகுதியாக மல்லா இருந்தார். இவர் ''அயாஸ் பெஸ்டிவல்'' எனும் ஒருவார இலக்கிய நிகழ்ச்சியினை ஒருங்கிணைத்தார். அதில் தனது குழுவினருடன் 2015ஆம் ஆண்டில் டிசம்பரில் கவிஞர் ஷேக் அயாஸைப் பற்றி நிகழ்ச்சி நடைபெற்றது. 2019 மற்றும் 2020 ஆம் அனைத்துலக பெண்கள் நாள் (மார்ச் 8), மல்லா சிந்துவில் அவுரத் அணிவகுப்பு (பெண்கள் சுதந்திர அணிவகுப்பு) ஏற்பாடு செய்து வழிநடத்தினார். கடந்த இருபது வருடங்களிலிருந்து, மல்லா தனது நண்பரும் சக ஊழியருமான அமர் சிந்துவுடன், இவர்களின் உரிமைச் செயல்பாட்டிற்காக, கல்வித்துறை மற்றும் நிலப்பிரபுக்களில் உள்ள சக மனிதர்களிடமிருந்து அச்சுறுத்தல்களை எதிர்கொண்டார். 2020 ஆம் ஆண்டில், மல்லாவுக்கு எதிராகத் தொடங்கப்பட்ட தீவிரவாத பிரச்சாரத்திற்கு எதிராக பல அறிவுஜீவிகள் மற்றும் மனித உரிமை ஆர்வலர்கள் குரல் எழுப்பினர்.